title: Decizia Comisiei din 8 februarie 2016 privind încheierea, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană

text:
               11.2.2016

               RO

               Jurnalul Oficial al Uniunii Europene

               C 52/7

         DECIZIA COMISIEI
   din 8 februarie 2016
   privind încheierea, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană
   (2016/C 52/05)
   COMISIA EUROPEANĂ,
   având în vedere Tratatul de instituire a Comunității Europene a Energiei Atomice, în special articolul 101 alineatul (2),
   având în vedere Decizia Consiliului privind aprobarea încheierii de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană („protocolul”),
   întrucât:

               (1)

               Încheierea protocolului face obiectul unor proceduri separate în ceea ce privește chestiunile care intră sub incidența Tratatului privind Uniunea Europeană și a Tratatului privind funcționarea Uniunii Europene, pe de o parte, și în ceea ce privește chestiunile care intră sub incidența Tratatului de instituire a Comunității Europene a Energiei Atomice, pe de altă parte.

               (2)

               La 12 mai 2014, Consiliul a adoptat Decizia 2014/320/UE (1) privind încheierea protocolului în numele Uniunii Europene și al statelor membre ale acesteia, în temeiul articolului 218 alineatul (6) din Tratatul privind funcționarea Uniunii Europene și al articolului 6 alineatul (2) din Actul de aderare a Croației.

               (3)

               La 15 noiembrie 2013, Consiliul a adoptat Decizia 2014/317/Euratom (2) privind aprobarea încheierii protocolului de către Comisia Europeană în numele Comunității Europene a Energiei Atomice.

               (4)

               Protocolul ar trebui să fie încheiat și în numele Comunității Europene a Energiei Atomice în ceea ce privește chestiunile care intră sub incidența Tratatului de instituire a Comunității Europene a Energiei Atomice,

         DECIDE:
   Articolul 1
   Prin prezenta decizie se aprobă încheierea, în numele Comunității Europene a Energiei Atomice, a Protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană („protocolul”) (3).
   Articolul 2
   Prin prezenta decizie, președintele Comisiei este autorizat să întreprindă, în numele Comunității Europene a Energiei Atomice, toate măsurile necesare pentru a exprima consimțământul Comunității Europene a Energiei Atomice de a-și asuma obligații în temeiul protocolului, în special de a depune notificarea prevăzută la articolul 9 din protocol.
   Articolul 3
   Prezenta decizie intră în vigoare la data adoptării.

      Adoptată la Bruxelles, 8 februarie 2016.

            Pentru Comisie

            Președintele

         Jean-Claude JUNCKER

      (1)  Decizia 2014/320/UE a Consiliului din 12 mai 2014 privind încheierea, în numele Uniunii Europene și al statelor membre ale acesteia, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană (JO L 165, 4.6.2014, p. 18).

      (2)  Decizia 2014/317/Euratom a Consiliului din 15 noiembrie 2013 privind aprobarea încheierii, de către Comisia Europeană, în numele Comunității Europene a Energiei Atomice, a protocolului la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, pentru a se ține seama de aderarea Republicii Croația la Uniunea Europeană (JO L 165, 4.6.2014, p. 5).

      (3)  JO L 165, 4.6.2014, p. 19.


title: 2009/76/CE: Decizia Consiliului din 20 ianuarie 2009 de modificare a Deciziei 1999/70/CE privind auditorii externi ai băncilor centrale naționale în ceea ce privește auditorul extern al Bank Ċentrali ta’ Malta/Central Bank of Malta

text:
               29.1.2009

               RO

               Jurnalul Oficial al Uniunii Europene

               L 25/17

      DECIZIA CONSILIULUI

   din 20 ianuarie 2009
   de modificare a Deciziei 1999/70/CE privind auditorii externi ai băncilor centrale naționale în ceea ce privește auditorul extern al Bank Ċentrali ta’ Malta/Central Bank of Malta
   (2009/76/CE)
   CONSILIUL UNIUNII EUROPENE,
   având în vedere Protocolul privind Statutul Sistemului European al Băncilor Centrale și al Băncii Centrale Europene, anexat la Tratatul de instituire a Comunității Europene, în special articolul 27 alineatul (1),
   având în vedere Recomandarea BCE/2008/19 a Băncii Centrale Europene din 5 decembrie 2008 către Consiliul Uniunii Europene cu privire la auditorii externi ai Bank Ċentrali ta’ Malta/Central Bank of Malta (1),
   întrucât:

               (1)

               Conturile Băncii Centrale Europene (BCE) și ale băncilor centrale naționale din Eurosistem sunt supuse auditării de către auditori externi independenți desemnați la recomandarea Consiliului guvernatorilor BCE și aprobați de Consiliul Uniunii Europene.

               (2)

               Mandatul actualilor auditori externi ai Bank Ċentrali ta’ Malta/Central Bank of Malta se va încheia după auditarea aferentă exercițiului financiar 2008. Din acest motiv, este necesar să se numească un auditor extern începând cu exercițiul financiar 2009.

               (3)

               Consiliul guvernatorilor Băncii Centrale Europene a recomandat desemnarea KPMG în calitate de auditor extern pentru exercițiile financiare 2009-2013.

               (4)

               Este oportun să se dea curs recomandării Consiliului guvernatorilor BCE și să se modifice Decizia 1999/70/CE a Consiliului (2) în consecință,

         DECIDE:
   Articolul 1
   Articolul 1 alineatul (15) din Decizia 1999/70/CE se înlocuiește cu următorul text:

      „(15)   KPMG este aprobat în calitate de auditor extern al Bank Ċentrali ta’ Malta/Central Bank of Malta pentru exercițiile financiare 2009-2013.”

   Articolul 2
   Prezenta decizie este notificată Băncii Centrale Europene.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 20 ianuarie 2009.

            Pentru Consiliu

            Președintele

         M. KALOUSEK

      (1)  JO C 322, 17.12.2008, p. 1.

      (2)  JO L 22, 29.1.1999, p. 69.


title: 2011/218/UE: Decizia Consiliului din 9 martie 2011 privind încheierea Acordului între Uniunea Europeană și Guvernul Insulelor Feroe privind cooperarea științifică și tehnologică prin care Insulele Feroe sunt asociate la cel de-al Șaptelea program-cadru pentru cercetare, dezvoltare tehnologică și activități demonstrative (2007-2013) al Uniunii

text:
               7.4.2011

               RO

               Jurnalul Oficial al Uniunii Europene

               L 93/1

         DECIZIA CONSILIULUI
   din 9 martie 2011
   privind încheierea Acordului între Uniunea Europeană și Guvernul Insulelor Feroe privind cooperarea științifică și tehnologică prin care Insulele Feroe sunt asociate la cel de-al Șaptelea program-cadru pentru cercetare, dezvoltare tehnologică și activități demonstrative (2007-2013) al Uniunii
   (2011/218/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (6) litera (a) punctul (v),
   având în vedere propunerea Comisiei Europene,
   având în vedere avizul Parlamentului European,
   întrucât:

               (1)

               Comisia a negociat, în numele Uniunii, un acord cu Guvernul Insulelor Feroe privind cooperarea științifică și tehnologică prin care Insulele Feroe sunt asociate la cel de-al Șaptelea program-cadru pentru cercetare, dezvoltare tehnologică și activități demonstrative (2007-2013) al Uniunii (denumit în continuare „acordul”).

               (2)

               Acordul a fost semnat de reprezentanții părților la 3 iunie 2010 la Bruxelles și se aplică cu titlu provizoriu de la 1 ianuarie 2010 până la încheierea sa la o dată ulterioară.

               (3)

               Acordul ar trebui încheiat în numele Uniunii,

         ADOPTĂ PREZENTA DECIZIE:
   Articolul 1
   Acordul între Uniunea Europeană și Guvernul Insulelor Feroe privind cooperarea științifică și tehnologică prin care Insulele Feroe sunt asociate la cel de-al Șaptelea program-cadru pentru cercetare, dezvoltare tehnologică și activități demonstrative (2007-2013) al Uniunii se aprobă în numele Uniunii (1).
   Articolul 2
   Comisia adoptă poziția Uniunii care urmează a fi luată în cadrul comitetului mixt instituit prin articolul 4 alineatul (1) din acord.
   Articolul 3
   Președintele Consiliului procedează, în numele Uniunii, la notificarea prevăzută la articolul 5 alineatul (2) din acord.
   Articolul 4
   Prezenta decizie intră în vigoare la data adoptării.

      Adoptată la Bruxelles, 9 martie 2011.

            Pentru Consiliu

            Președintele

         CSÉFALVAY Z.

      (1)  JO L 245, 17.9.2010, p. 2.


title: 2014/635/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Organismului Autorităților Europene de Reglementare în Domeniul Comunicațiilor Electronice aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/353

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Organismului Autorităților Europene de Reglementare în Domeniul Comunicațiilor Electronice aferent exercițiului financiar 2012
   (2014/635/UE)
   PARLAMENTUL EUROPEAN,

               —

               având în vedere conturile anuale finale ale Organismul Autorităților Europene de Reglementare în Domeniul Comunicațiilor Electronice pentru exercițiul financiar 2012,

               —

               având în vedere Raportul Curții de Conturi privind conturile anuale ale Organismul Autorităților Europene de Reglementare în Domeniul Comunicațiilor Electronice pentru exercițiul financiar 2012, însoțit de răspunsurile organismului (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 1211/2009 al Parlamentului European și al Consiliului din 25 noiembrie 2009 de instituire a Organismul Autorităților Europene de Reglementare în Domeniul Comunicațiilor Electronice (OAREC) și a Oficiului (4), în special articolul 13,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0206/2014),

               1.

               amână decizia de a acorda directorului administrativ al Organismului Autorităților Europene de Reglementare în Domeniul Comunicațiilor Electronice descărcarea de gestiune pentru execuția bugetului organismului aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Organismului Autorităților Europene de Reglementare în Domeniul Comunicațiilor Electronice, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 9.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 337, 18.12.2009, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: Decizia Consiliului din 13 octombrie 2015 de numire a membrilor și a supleanților în cadrul Comitetului consultativ pentru coordonarea sistemelor de securitate socială

text:
               16.10.2015

               RO

               Jurnalul Oficial al Uniunii Europene

               C 341/4

         DECIZIA CONSILIULUI
   din 13 octombrie 2015
   de numire a membrilor și a supleanților în cadrul Comitetului consultativ pentru coordonarea sistemelor de securitate socială
   (2015/C 341/04)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială (1), în special articolul 75,
   având în vedere listele candidaților prezentate Consiliului de către guvernele statelor membre,
   întrucât:

               (1)

               Prin Regulamentul (CE) nr. 883/2004 a fost instituit Comitetul consultativ pentru coordonarea sistemelor de securitate socială.

               (2)

               Prin deciziile sale din 21 octombrie 2010 (2) și 7 martie 2011 (3), Consiliul a numit membrii și supleanții în cadrul Comitetului consultativ pentru coordonarea sistemelor de securitate socială pentru perioada 20 octombrie 2010-19 octombrie 2015.

               (3)

               Durata mandatului actualilor membri și supleanți în cadrul Comitetului consultativ pentru coordonarea sistemelor de securitate socială numiți în conformitate cu respectivele decizii expiră la 19 octombrie 2015. În consecință, membrii și supleanții respectivului Comitet ar trebui numiți începând cu 20 octombrie 2015.

               (4)

               Regulamentul (CE) nr. 883/2004 nu specifică durata mandatului membrilor și supleanților. În consecință, în cadrul deciziei sale de numire a membrilor și supleanților, Consiliul ar trebui să stabilească durata mandatului acestora. În vederea evitării oricăror sarcini administrative care nu sunt necesare, acest mandat ar trebui să fie suficient de lung, ținând cont de faptul că, de obicei, comitetele consultative de acest tip se întrunesc doar o dată sau de două ori pe an. Reînnoirile prea frecvente ale mandatelor tuturor membrilor comitetului ar fi evitate printr-un mandat de cinci ani,

         ADOPTĂ PREZENTA DECIZIE:
   Articolul 1
   Sunt numiți în calitate de membri și supleanți în cadrul Comitetului consultativ pentru coordonarea sistemelor de securitate socială pentru perioada cuprinsă între 20 octombrie 2015 și 19 octombrie 2020:
   I.   REPREZENTANȚI AI GUVERNELOR

               Țara

               Membri

               Supleanți

               Belgia

               Dl Marc MORSA

               Dl Marc Van DAMME

               Bulgaria

               Dna Eva TOSHEVA

               Dna Gergana YANKOVA

               Republica Cehă

               Dl Jiří BAUER

               Dna Gabriela PIKOROVÁ

               Danemarca

               Germania

               Dl Helmut WEBER

               Dna Moira KETTNER

               Estonia

               Dna Leili ZAGLMAYER

               Dna Katerin PEÄRNBERG

               Irlanda

               Dna Mary O’SULLIVAN

               Dl Kieran LEA

               Grecia

               Dna Anna RIZOU

               Dna Vasiliki MAMMONA

               Croația

               Dna Sandra FRANKIĆ

               Dna Snježana BALOKOVIĆ

               Spania

               Dna Ainhoa LÓPEZ DE GOICOECHEA URZAINQUI

               Dna Irene GOZALBO LÓPEZ

               Franța

               Dna Séverine SALGADO

               Dl François BRILLANCEAU

               Italia

               Dna Maria Grazia CATALDI

               Dl Marco Giovanni MARINO

               Cipru

               Dl George IERIDES

               Dl Sotiris STRATIS

               Letonia

               Dna Jana MUIŽNIECE

               Dl Ēriks MIĶĪTIS

               Lituania

               Dna Mariana ŽIUKIENĖ

               Dna Irena MARTINKUTĖ

               Luxemburg

               Dl Claude EWEN

               Dna Karin MANDERSCHEID

               Ungaria

               Dna Réka KOVÁCS

               Dna Zsófia TÓTH

               Malta

               Dl Malcolm SCICLUNA

               Dna Michelle GALEA

               Țările de Jos

               Dna Anje VRIJ

               Dl Willem DE HAAN

               Austria

               Dl Manfred PÖLTL

               Dl Heinz WITTMANN

               Polonia

               Dl Robert WÓJCIK

               Dna Elżbieta TOMASZEWSKA

               Portugalia

               Dl José CID PROENÇA

               Dna Elisabete SILVEIRA

               România

               Dna Adriana STOINEA

               Dl Costin ILIUŢĂ

               Slovenia

               Dl Bojan KRAUT

               Dna Metka LOGAR

               Slovacia

               Dl Jaroslav KOVÁČ

               Dna Lucia MAHĎÁKOVÁ

               Finlanda

               Dna Mira SALOHEIMO

               Dna Susanna GRIMM-VIKMAN

               Suedia

               Dna Johanna MÖLLERBERG

               Dl Kent LARSSON

               Regatul Unit

               Dna Lindsay ROOME

               Dna Lindsay FULLARTON

   II.   REPREZENTANȚI AI ORGANIZAȚIILOR SINDICALE

               Țara

               Membri

               Supleanți

               Belgia

               Dl Koen MEESTERS

               Dna Anne PANNEELS

               Bulgaria

               Dna Assia GONEVA

               Dna Velichka MIKOVA

               Republica Cehă

               Dna Hana POPELKOVÁ

               Dl Vít SAMEK

               Danemarca

               Germania

               Dl Robert NAZAREK

               Dl Bertold BRÜCHER

               Estonia

               Dna Kaja TOOMSALU

               Dna Elina REEDI

               Irlanda

               Dl Eamon DEVOY

               Grecia

               Dl Evaggelos MOUTAFIS

               Dl Nikos KOSTOPOULOS

               Croația

               Dna Petra ŠPRAJAČEK

               Spania

               Dna Ana Maria CORRAL JUAN

               Dl Carlos BRAVO FERNÁNDEZ

               Franța

               Dl Pierre-Yves CHANU

               Dl Abdou ALI MOHAMED

               Italia

               Dl Fabio PORCELLI

               Dl Francesco CAGNASSO

               Cipru

               Letonia

               Dna Ruta PORNIECE

               Dl Mārtiņš PUŽULS

               Lituania

               Dna Jovita PRETZSCH

               Dna Danutė ŠLIONSKIENĖ

               Luxemburg

               Dl Carlos PEREIRA

               Dl Vincent JACQUET

               Ungaria

               Dl Andrea VARGA

               Dna Judith HAMBURG

               Malta

               Dl Robert BORG

               Dl Josef VELLA

               Țările de Jos

               Dl S.R. BONTJE

               Dl R.A.M. BLAAKMAN

               Austria

               Dna Martina THOMASBERGER

               Dna Dinah DJALINOUS-GLATZ

               Polonia

               Dl Michał MENES

               Dl Tomasz JASIŃSKI

               Portugalia

               Dna Aida Carla BATISTA MORAIS

               Dna Ana Cecília SENA SIMÕES

               România

               Slovenia

               Dl Goran LUKIČ

               Dl Aljoša ČEČ

               Slovacia

               Dna Mária SVOREŇOVÁ

               Dna Zdena DVORANOVÁ

               Finlanda

               Dna Pirjo VÄÄNÄNEN

               Dna Katarina MURTO

               Suedia

               Dna Ellen NYGREN

               Dna Sofia RÅSMAR

               Regatul Unit

               Dl Richard EXELL

               Dna Rosa CRAWFORD

   III.   REPREZENTANȚI AI ORGANIZAȚIILOR PATRONALE

               Țara

               Membri

               Supleanți

               Belgia

               Dna Monica DE JONGHE

               Dna Hilde THYS

               Bulgaria

               Dl Rumen RADEV

               Dna Rumyana GEORGIEVA

               Republica Cehă

               Dl Luděk MAZUCH

               Dna Marie ZVOLSKÁ

               Danemarca

               Germania

               Dna Christina BREIT

               Dna Anne SCHOLZ

               Estonia

               Dna Victoria METS

               Dna Katrin TRUVE

               Irlanda

               Dna Lorraine PARKES

               Dna Jean WINTERS

               Grecia

               Dl Georgios KARANIKAS

               Dna Rena BARDANI

               Croația

               Dna Nataša NOVAKOVIĆ

               Dna Milica JOVANOVIĆ

               Spania

               Dna Marina GORDÓN ORTÍZ

               Dl Jordi GARCÍA VIÑA

               Franța

               Dna Emilie MARTINEZ

               Dl Christophe SOUPIZET

               Italia

               Dna Paola ASTORRI

               Dl Paolo RAVAGLI

               Cipru

               Letonia

               Dna Ilona KIUKUCĀNE

               Dna Inese STEPIŅA

               Lituania

               Dl Aidas VAIČIULIS

               Dna Dovilė BAŠKYTĖ

               Luxemburg

               Dl François ENGELS

               Dna Fabienne LANG

               Ungaria

               Dna Julianna VARGA

               Dl Péter VIDA

               Malta

               Dna Abigail PSAILA MAMO

               Dl Joe FARRUGIA

               Țările de Jos

               Dl G. VELDHUIS

               Dl R. VAN DER WOUD

               Austria

               Dl Martin GLEITSMANN

               Dl Martin SONNTAG

               Polonia

               Dl Jeremi MORDASEWICZ

               Dl Zbigniew ŻUREK

               Portugalia

               Dna Cristina NAGY MORAIS

               Dl Nuno BERNARDO

               România

               Dna Roxana PRODAN

               Dl Dorin CHIRILĂ

               Slovenia

               Dl Tomaž BERNIK

               Dna Maja SKORUPAN

               Slovacia

               Finlanda

               Dl Mikko RÄSÄNEN

               Dna Miia KANNISTO

               Suedia

               Dna Catharina BÄCK

               Dl Hans GIDHAGEN

               Regatul Unit

               Dna Rachel SMITH

         Articolul 2
   Consiliul va numi membrii și supleanții încă nenominalizați la o dată ulterioară.
   Articolul 3
   Prezenta decizie intră în vigoare la data adoptării.

      Adoptată la Luxemburg, 13 octombrie 2015.

            Pentru Consiliu

            Președintele

         J. ASSELBORN

      (1)  JO L 166, 30.4.2004, p. 1.

      (2)  Decizia Consiliului din 21 octombrie 2010 de numire a membrilor și a supleanților în cadrul Comitetului consultativ pentru coordonarea sistemelor de securitate socială (JO C 290, 27.10.2010, p. 5).

      (3)  Decizia Consiliului din 7 martie 2011 de numire a membrilor și a supleanților în cadrul Comitetului consultativ pentru coordonarea sistemelor de securitate socială pentru Irlanda, Franța și Țările de Jos (JO C 83, 17.3.2011, p. 3).


title: Decizia Comisiei din 9 martie 2012 privind numirea a trei noi membri ai Comitetului științific, tehnic și economic pentru pescuit

text:
               10.3.2012

               RO

               Jurnalul Oficial al Uniunii Europene

               C 72/26

         DECIZIA COMISIEI
   din 9 martie 2012
   privind numirea a trei noi membri ai Comitetului științific, tehnic și economic pentru pescuit
   2012/C 72/06
   COMISIA EUROPEANĂ,
   având în vedere articolele 4 și 6 din Decizia 2005/629/CE a Comisiei din 26 august 2005 de stabilire a unui Comitet științific, tehnic și economic pentru pescuit (1),
   întrucât:

               (1)

               Mandatul membrilor Comitetului științific, tehnic și economic pentru pescuit, numiți prin decizia Comisiei din 27 octombrie 2010 (2), va expira la 31 octombrie 2013.

               (2)

               Pentru doi membri ai comitetului menționat statutul de membru încetează în urma demisiei lor voluntare din octombrie 2010 și, respectiv, ianuarie 2011.

               (3)

               Cererea de consultanță științifică pentru implementarea politicii comune în domeniul pescuitului este în creștere.

               (4)

               În conformitate cu articolul 4 din Decizia 2005/629/CE, este necesar să se numească noi membri pentru perioada rămasă a mandatului,

         DECIDE:
   Articolul 1
   Se revocă statutul de membru al următorilor membri ai Comitetului științific, tehnic și economic pentru pescuit:

               Antonio DI NATALE;

               Andrés URIARTE.

         Articolul 2
   Următoarele persoane sunt numite membri ai Comitetului științific, tehnic și economic pentru pescuit:

               Edmund John SIMMONDS;

               Guiseppe SCARCELLA;

               Jenny NORD.

         Articolul 3
   Mandatul acestora expiră la 31 octombrie 2013.
   Articolul 4
   Directorul general pentru afaceri maritime și pescuit este însărcinat să informeze persoanele în cauză cu privire la numirea lor.
   Articolul 5
   Numele membrilor noi ai comitetului se publică în Jurnalul Oficial al Uniunii Europene.

      Adoptată la Bruxelles, 9 martie 2012.

            Pentru Comisie

         Maria DAMANAKI

            Membru al Comisiei

      (1)  JO L 225, 31.8.2005, p. 18.

      (2)  JO C 292, 28.10.2010, p. 3.


title: Decizia Comisiei din 29 septembrie 2006 de delegare a gestionării ajutoarelor agențiilor de implementare în ceea ce privește măsurile de preaderare pentru agricultură și dezvoltare rurală în Croația în perioada de preaderare

text:
Anunţ juridic important

|

32006D0658

Jurnalul Oficial L 271 , 30/09/2006 p. 0083 - 0084

		Decizia Comisieidin 29 septembrie 2006de delegare a gestionării ajutoarelor agențiilor de implementare în ceea ce privește măsurile de preaderare pentru agricultură și dezvoltare rurală în Croația în perioada de preaderare(2006/658/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 1266/1999 al Consiliului din 21 iunie 1999 privind coordonarea asistenței acordate statelor candidate în cadrul strategiei de preaderare și de modificare a Regulamentului (CEE) nr. 3906/1989 [1], în special articolul 12 alineatul (2),având în vedere Regulamentul (CE) nr. 1268/1999 al Consiliului din 21 iunie 1999 privind asistența comunitară destinată măsurilor de preaderare pentru agricultură și dezvoltare rurală în țările candidate din Europa Centrală și de Est, în perioada de preaderare [2], în special articolul 4 alineatele (5) și (6),întrucât:(1) Programul de dezvoltare rurală pentru Croația a fost aprobat prin Decizia C(2006) 301 a Comisiei din 8 februarie 2006, în conformitate cu articolul 4 alineatele (5) și (6) din Regulamentul (CE) nr. 1268/1999.(2) Guvernul croat și Comisia, în numele Comunității Europene, au semnat la 29 decembrie 2005 Acordul de Finanțare Multianuală (denumită în continuare "AFMA"), care stabilește cadrul tehnic, juridic și administrativ pentru executarea programului Sapard.(3) Republica Croația a notificat Comisiei că a îndeplinit pachetul de proceduri interne necesare încheierii AFMA la 6 aprilie 2006, această zi reprezentând data intrării în vigoare a acordului menționat anterior.(4) Regulamentul (CE) nr. 1266/1999 prevede posibilitatea de derogare de la cerința privind aprobarea ex ante menționată la articolul 12 alineatul (1) pe baza unei analize, de la caz la caz, a capacității de gestionare a programelor/proiectelor naționale și sectoriale, a procedurilor de control financiar și a structurilor referitoare la finanțele publice. Regulamentul (CE) nr. 2222/2000 al Comisiei [3] stabilește măsurile de aplicare a acestei analize.(5) Autoritatea competentă din Croația a numit ca Agenție Sapard Direcția "Susținerea pieței și susținerea structurală în agricultură", entitate organizațională a Ministerului Agriculturii, Pădurilor și Gospodăririi Apelor. Acest organism va fi responsabil cu punerea în aplicare a următoarelor măsuri: măsura numărul 1 "Investiții în exploatațiile agricole" și măsura numărul 2 "Îmbunătățirea transformării și comercializării produselor din agricultură și pescuit", ambele definite în programul de dezvoltare rurală aprobat prin Decizia C(2006) 301. Direcția Fondului Național din cadrul Ministerului de Finanțe a fost numită pentru funcțiile financiare ce vor fi asumate în cadrul punerii în aplicare a programului Sapard.(6) În conformitate cu Regulamentul (CE) nr. 1266/1999 și cu Regulamentul CE) nr. 2222/2000, Comisia a analizat capacitatea de gestionare a programelor/proiectelor naționale și sectoriale, a procedurilor de control financiar și structurile referitoare la finanțele publice și consideră că, pentru punerea în aplicare a măsurilor menționate anterior, Croația respectă dispozițiile articolelor 4, 5 și 6 și ale anexei la Regulamentul CE) nr. 2222/2000, precum și condițiile minime menționate în anexa la Regulamentul (CE) nr. 1266/1999.(7) Agenția Sapard a pus în aplicare în special, în mod satisfăcător, următoarele criterii esențiale de omologare: proceduri scrise, separarea sarcinilor, aprobarea prealabilă a proiectelor și verificările prealabile plăților, procedurile de plată, procedurile contabile și auditul intern.(8) La 14 martie 2006, autoritățile croate au furnizat lista cheltuielilor admisibile, în conformitate cu articolul 4 alineatul (1) secțiunea B a AFMA. Această listă a fost modificată parțial prin scrisoarea din 11 iulie 2006. Comisia este invitată să ia o decizie în această privință.(9) Direcția Fondului Național din cadrul Ministerului de Finanțe a aplicat următoarele criterii în mod satisfăcător pentru funcțiile financiare ce vor fi asumate în cadrul punerii în aplicare a programului Sapard pentru Croația: pista de audit, gestiunea trezoreriei, încasarea de fonduri, plățile către agenția Sapard și auditul intern.(10) Prin urmare, este necesar să se facă derogare de la cerința privind procedura de aprobare ex ante menționată la articolul 12 alineatul (1) din Regulamentul (CE) nr. 1266/1999 și să se încredințeze Agenției Sapard, precum și Direcției Fondului Național din Croația gestionarea descentralizată a ajutoarelor.(11) Dat fiind că verificările efectuate de Comisie în ceea ce privește măsurile numărul 1 "Investiții în exploatațiile agricole" și numărul 2 "Îmbunătățirea transformării și comercializării produselor din agricultură și pescuit" se bazează pe un sistem care nu este încă în totalitate operațional pentru toate elementele care trebuie luate în considerare, este necesar să se delege gestionarea programului Sapard Agenției Sapard și Ministerului de Finanțe, Direcției Fondului Național, cu titlu provizoriu, în conformitate cu articolul 3 alineatul (2) din Regulamentul (CE) nr. 2222/2000.(12) Delegarea definitivă a gestionării programului Sapard va fi prevăzută numai atunci când celelalte verificări vor permite asigurarea unui bune funcționări a sistemului și când eventualele recomandări ale Comisiei privind delegarea gestionării ajutorului Agenției Sapard, sub tutela Ministerului Agriculturii, Pădurilor și Gospodăririi Apelor și Ministerului de Finanțe, Direcția Fondului Național vor fi puse în aplicare.(13) Pentru a se putea ține seama de cerințele articolului 8 alineatul (1) litera (b) secțiunea A din AFMA, cheltuielile suportate, în temeiul prezenței decizii, vor fi eligibile pentru cofinanțarea comunitară numai în cazul în care au fost suportate de beneficiari, fie de la data prezentei decizii fie, fie ulterior, de la data instrumentului care face din aceștia beneficiarii proiectului în cauză, cu excepția cheltuielilor privind studiile de fezabilitate și alte studii aferente, cu condiția ca acestea să nu fie în nici un caz plătite de Agenția Sapard înainte de data prezentei decizii,DECIDE:Articolul 1Se renunță la cerința privind procedura de aprobare ex ante de către Comisie, prevăzută la articolul 12 alineatul (1) din Regulamentul (CE) nr. 1266/1999 în ceea ce privește selectarea proiectelor și contractările realizate de către Croația pentru măsurile numărul 1 "Investiții în exploatațiile agricole" și numărul 2 "Îmbunătățirea transformării și comercializării produselor din agricultură și pescuit".Articolul 2Gestionarea programului Sapard este delegată cu titlu provizoriu:1. Direcției "Susținerea pieței și susținerea structurală în agricultură", entitate organizațională a Ministerului Agriculturii, Pădurilor și Gospodăririi Apelor, Avenija grada Vukovara 269D, 10000 Zagreb, care acționează în calitate de Agenție Sapard din Croația pentru măsurile numărul 1 "Investiții în exploatațiile agricole" și numărul 2 "Îmbunătățirea transformării și comercializării produselor din agricultură și pescuit" definite în programul de dezvoltare rurală aprobat prin Decizia C(2006) 301.2. Fondului Național din cadrul Ministerului de Finanțe, Katančičeva 5, 10000 Zagreb, pentru funcțiile financiare ce vor fi asumate în cadrul punerii în aplicare a programului Sapard pentru Croația.Articolul 3Cheltuielile efectuate în temeiul prezentei decizii sunt admise pentru cofinanțarea comunitară numai în cazul în care acestea au fost suportate de beneficiari, fie de la data prezentei decizii, fie, ulterior, de la data instrumentului care face din aceștia beneficiarii proiectului în cauză, cu excepția cheltuielilor pentru studiile de fezabilitate și alte studii aferente, cu condiția ca acestea să nu fie în nici un caz plătite de Agenția Sapard înainte de data prezentei decizii.Articolul 4Fără a aduce atingere deciziilor de acordare a ajutoarelor beneficiarilor individuali în temeiul programului Sapard, se aplică normele în materie de admisibilitate a cheltuielilor propuse de Croația în scrisoarea cu referința "Klasa: 910-01/05-01/8, Urbroj: 513-05-06/06-28" din 14 martie 2006 înregistrată de Comisie la 21 martie 2006 cu numărul 08347, modificată de scrisoarea cu referința "Klasa: 910-01/06-01/221, Urbroj: 513-05-06/06-9" din 23 iunie 2006 înregistrată de Comisie la 11 iulie 2006 cu numărul 20627.Adoptată la Bruxelles, 29 septembrie 2006.Pentru ComisieMariann Fischer BoelMembru al Comisiei[1] JO L 161, 26.6.1999, p. 68.[2] JO L 161, 26.6.1999, p. 87. Regulament, astfel cum a fost modificat ultima dată prin Regulamentul (CE) nr. 2112/2005 (JO L 344, 27.12.2005, p. 23).[3] JO L 253, 7.10.2000, p. 5.--------------------------------------------------


title: 2011/468/UE: Decizia Parlamentului European și a Consiliului din 6 iulie 2011 privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2010/025 DK/Odense Steel Shipyard din Danemarca)

text:
               27.7.2011

               RO

               Jurnalul Oficial al Uniunii Europene

               L 195/52

         DECIZIA PARLAMENTULUI EUROPEAN ȘI A CONSILIULUI
   din 6 iulie 2011
   privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2010/025 DK/Odense Steel Shipyard din Danemarca)
   (2011/468/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial, cauzate de globalizare, și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor concediați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.

               (4)

               La 6 octombrie 2010, Danemarca a transmis o cerere de mobilizare a FEG privind disponibilizările din întreprinderea Odense Steel Shipyard, iar până la 8 martie 2011 a transmis informații suplimentare. Această cerere îndeplinește condițiile pentru stabilirea contribuțiilor financiare, astfel cum acestea sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 14 181 901 EUR.

               (5)

               Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Danemarca,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare prin alocarea sumei de 14 181 901 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 6 iulie 2011.

            Pentru Parlamentul European

            Președintele

         J. BUZEK

            Pentru Consiliu

            Președintele

         M. DOWGIELEWICZ

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: 2010/197/PESC: Decizia 2010/197/PESC a Consiliului din 31 martie 2010 privind lansarea unei misiuni militare a Uniunii Europene pentru a contribui la instruirea forțelor de securitate somaleze (EUTM Somalia)

text:
               7.4.2010

               RO

               Jurnalul Oficial al Uniunii Europene

               L 87/33

         DECIZIA 2010/197/PESC A CONSILIULUI
   din 31 martie 2010
   privind lansarea unei misiuni militare a Uniunii Europene pentru a contribui la instruirea forțelor de securitate somaleze (EUTM Somalia)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   având în vedere Decizia 2010/96/PESC a Consiliului din 15 februarie 2010 privind o misiune militară a Uniunii Europene pentru a contribui la instruirea forțelor de securitate somaleze (1), în special articolul 4,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               În Rezoluția sa 1872 (2009) privind situația din Somalia, adoptată la 26 mai 2009, Consiliul de Securitate al Organizației Națiunilor Unite (CSONU) a subliniat importanța reînființării, instruirii, echipării și menținerii forțelor de securitate somaleze și a îndemnat statele membre și organizațiile regionale și internaționale să ofere asistență tehnică în vederea instruirii și echipării forțelor de securitate somaleze. În Rezoluția 1897 (2009), adoptată la 30 noiembrie 2009, CSONU a reamintit rezoluțiile sale anterioare și a reafirmat respectul său pentru suveranitatea, integritatea teritorială, independența politică și unitatea Somaliei.

               (2)

               Printr-o scrisoare din 5 ianuarie 2010, Ministrul Apărării din Uganda a salutat misiunea avută în vedere de Uniune în sprijinul forțelor de securitate somaleze și a invitat Uniunea să participe la instruirea forțelor de securitate somaleze în Uganda pentru o perioadă de cel puțin un an.

               (3)

               În conformitate cu articolul 5 din Protocolul privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în domeniul apărării. Danemarca nu participă, prin urmare, la finanțarea acestei misiuni,

         ADOPTĂ PREZENTA DECIZIE:
   Articolul 1
   Se aprobă planul de misiune pentru misiunea militară a Uniunii Europene pentru a contribui la instruirea forțelor de securitate somaleze, denumită în continuare „EUTM Somalia”.
   Articolul 2
   Misiunea EUTM se lansează la 7 aprilie 2010.
   Articolul 3
   Comandantul misiunii EUTM Somalia a UE este autorizat, cu efect imediat, să emită ordinul de activare (ACTORD) pentru a executa desfășurarea forțelor și a începe executarea misiunii.
   Articolul 4
   Prezenta decizie intră în vigoare la data adoptării.

      Adoptată la Bruxelles, 31 martie 2010.

            Pentru Consiliu

            Președintele

         M. Á. MORATINOS

      (1)  JO L 44, 19.2.2010, p. 16.


title: 2008/207/CE: Decizia Consiliului din 28 februarie 2008 privind încheierea protocolului la Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și statul Israel, pe de altă parte, pentru a ține seama de aderarea Republicii Bulgaria și a României la Uniunea Europeană

text:
               8.3.2008

               RO

               Jurnalul Oficial al Uniunii Europene

               L 65/10

      DECIZIA CONSILIULUI

   din 28 februarie 2008
   privind încheierea protocolului la Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și statul Israel, pe de altă parte, pentru a ține seama de aderarea Republicii Bulgaria și a României la Uniunea Europeană
   (2008/207/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 310 coroborat cu articolul 300 alineatul (2) primul paragraf a doua teză și articolul 300 alineatul (3) al doilea paragraf,
   având în vedere Actul de aderare din 2005, în special articolul 6 alineatul (2),
   având în vedere propunerea Comisiei,
   având în vedere avizul conform al Parlamentului European (1),
   întrucât:

               (1)

               Protocolul la Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și statul Israel, pe de altă parte (2), a fost semnat în numele Comunității și al statelor membre ale acesteia la Bruxelles, la 31 octombrie 2007.

               (2)

               Protocolul ar trebui aprobat,

         DECIDE:
   Articol unic
   Protocolul la Acordul euro-mediteranean de instituire a unei asocieri între Comunitățile Europene și statele membre ale acestora, pe de o parte, și statul Israel, pe de altă parte, pentru a ține seama de aderarea Republicii Bulgaria și a României la Uniunea Europeană se aprobă prin prezenta decizie în numele Comunității și al statelor membre ale acesteia.
   Textul protocolului se atașează la prezenta decizie (3).

      Adoptată la Bruxelles, 28 februarie 2008.

            Pentru Consiliu

            Președintele

         D. MATE

      (1)  Avizul Parlamentului European din 19 februarie 2008 (nepublicat încă în Jurnalul Oficial).

      (2)  JO L 147, 21.6.2000, p. 3.

      (3)  JO L 317, 5.12.2007, p. 65.


title: Decizia 2013/109/PESC a Consiliului din 28 februarie 2013 de modificare a Deciziei 2012/739/PESC privind măsuri restrictive împotriva Siriei

text:
               1.3.2013

               RO

               Jurnalul Oficial al Uniunii Europene

               L 58/8

         DECIZIA 2013/109/PESC A CONSILIULUI
   din 28 februarie 2013
   de modificare a Deciziei 2012/739/PESC privind măsuri restrictive împotriva Siriei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 29 noiembrie 2012, Consiliul a adoptat Decizia 2012/739/PESC privind măsuri restrictive împotriva Siriei (1).

               (2)

               Pe baza reexaminării Deciziei 2012/739/PESC, Consiliul a concluzionat că măsurile restrictive ar trebui reînnoite până la 1 iunie 2013.

               (3)

               În plus, este necesară modificarea măsurilor privind embargoul asupra armelor pentru a permite livrarea echipamentelor militare neletale pentru protecția civililor sau pentru Coaliția națională siriană a forțelor de opoziție și a forțelor revoluționare pe care Uniunea o acceptă ca reprezentant legitim al poporului sirian, livrarea vehiculelor care nu sunt destinate luptei, care au fost fabricate sau echipate cu materiale care oferă protecție balistică, precum și furnizarea de asistență tehnică destinată protecției civililor.

               (4)

               Sunt necesare acțiuni suplimentare din partea Uniunii pentru a pune în aplicare anumite măsuri.

               (5)

               Prin urmare, Decizia 2012/739/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2012/739/PESC se modifică după cum urmează:

               1.

               La articolul 3, alineatul (1) se modifică după cum urmează:

                           (a)

                           literele (b) și (c) se înlocuiesc cu următorul text:

                                       „(b)

                                       vânzarea, furnizarea, transferul sau exportul echipamentelor militare neletale sau al echipamentelor susceptibile de a fi utilizate în scopul represiunii interne, destinate unor scopuri umanitare sau de protecție sau pentru protecția civililor, sau programelor de construcție instituțională ale Organizației Națiunilor Unite (ONU) și ale Uniunii Europene sau operațiilor Uniunii Europene și ale ONU de gestionare a crizelor sau pentru Coaliția națională siriană a forțelor de opoziție și a forțelor revoluționare, destinate protecției civililor;

                                       (c)

                                       vânzarea, furnizarea, transferul sau exportul de vehicule care nu sunt destinate luptei, care au fost fabricate sau echipate cu materiale care oferă protecție balistică și care sunt destinate exclusiv folosirii pentru protecția personalului Uniunii Europene și al statelor membre ale acesteia în Siria sau pentru Coaliția națională siriană a forțelor de opoziție și a forțelor revoluționare, destinate protecției civililor;”;

                           (b)

                           se adaugă următoarele dispoziții:

                                       „(f)

                                       furnizarea de asistență tehnică, de servicii de brokeraj și de alte servicii Coaliției naționale siriene a forțelor de opoziție și a forțelor revoluționare, destinate protecției civililor;”.

               2.

               Articolul 31 se înlocuiește cu următorul text:
               „Articolul 31
               Prezenta decizie se aplică până la 1 iunie 2013. Aceasta se reexaminează permanent. Se reînnoiește sau se modifică, după caz, în situația în care Consiliul apreciază că obiectivele acesteia nu au fost atinse.”.

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 28 februarie 2013.

            Pentru Consiliu

            Președintele

         J. BURTON

      (1)  JO L 330, 30.11.2012, p. 21.


title: Decizia (UE) 2017/770 a Consiliului din 25 aprilie 2017 privind ratificarea de către statele membre a Protocolului din 2010 la Convenția internațională privind răspunderea și despăgubirile pentru prejudicii în legătură cu transportul pe mare al substanțelor periculoase și nocive, precum și aderarea statelor membre la respectivul protocol, în interesul Uniunii Europene, în ceea ce privește aspectele legate de cooperarea judiciară în materie civilă

text:
               4.5.2017

               RO

               Jurnalul Oficial al Uniunii Europene

               L 115/18

         DECIZIA (UE) 2017/770 A CONSILIULUI
   din 25 aprilie 2017
   privind ratificarea de către statele membre a Protocolului din 2010 la Convenția internațională privind răspunderea și despăgubirile pentru prejudicii în legătură cu transportul pe mare al substanțelor periculoase și nocive, precum și aderarea statelor membre la respectivul protocol, în interesul Uniunii Europene, în ceea ce privește aspectele legate de cooperarea judiciară în materie civilă
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 81 coroborat cu articolul 218 alineatul (6) litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Convenția internațională din 1996 privind răspunderea și despăgubirile pentru prejudicii în legătură cu transportul pe mare al substanțelor periculoase și nocive („Convenția SPN din 1996”) urmărește să asigure acordarea de despăgubiri corespunzătoare, prompte și eficace persoanelor care suferă prejudicii cauzate de deversări ale unor substanțe periculoase și nocive în timpul transportului acestor substanțe pe mare. Convenția SPN din 1996 a acoperit o lacună importantă din reglementarea internațională în materie de răspundere în contextul transportului maritim.

               (2)

               În 2002, Consiliul a adoptat Decizia 2002/971/CE (2). În conformitate cu respectiva decizie, statele membre trebuiau să ia măsurile necesare pentru a ratifica Convenția SPN din 1996 sau a adera la aceasta într-un termen rezonabil și, în măsura posibilului, înainte de 30 iunie 2006. Ulterior, patru state membre au ratificat convenția respectivă. Convenția SPN din 1996 nu a intrat în vigoare.

               (3)

               Convenția SPN din 1996 a fost modificată prin Protocolul din 2010 la Convenția SPN din 1996 („Protocolul din 2010”). În temeiul articolului 2 și al articolului 18 alineatul (1) din Protocolul din 2010, Convenția SPN din 1996 și Protocolul din 2010 trebuie citite, interpretate și aplicate împreună, ca un singur și unic instrument, între părțile la Protocolul din 2010.

               (4)

               Secretariatul Organizației Maritime Internaționale („OMI”) a pregătit un text care consolidează Convenția SPN din 1996 și Protocolul din 2010 („Convenția SPN din 2010”), text aprobat de Comitetul juridic al OMI în cea de a 98-a reuniune a acestuia. Convenția SPN din 2010 nu este un instrument deschis spre semnare și ratificare. Convenția SPN din 2010 va produce efecte odată cu intrarea în vigoare a Protocolului din 2010 în statele membre.

               (5)

               În conformitate cu articolul 20 alineatul (8) din Protocolul din 2010, exprimarea, de către un stat, a acordului de a-și asuma obligații în temeiul Protocolului din 2010 anulează orice exprimare anterioară a acordului de către statul respectiv de a-și asuma obligații în temeiul Convenției SPN din 1996. În consecință, statele care sunt părți contractante la Convenția SPN din 1996 vor înceta să mai dețină această calitate în momentul în care își exprimă acordul de a-și asuma obligații în temeiul Protocolului din 2010, în conformitate cu articolul 20, în special cu alineatele (2), (3) și (4) ale acestuia, din respectivul protocol.

               (6)

               Astfel cum a fost și cazul precursoarei sale, Convenția SPN din 2010 este deosebit de importantă pentru interesele Uniunii și ale statelor sale membre, deoarece prevede o protecție mai bună a victimelor pentru prejudicii în legătură cu transportul pe mare al substanțelor periculoase și nocive, inclusiv în contextul daunelor aduse mediului, în concordanță cu Convenția Națiunilor Unite asupra dreptului mării din 1982.

               (7)

               Pentru ca statele să devină părți contractante la Protocolul din 2010 și, în consecință, la Convenția SPN din 2010, acestea trebuie să depună la secretarul general al OMI, concomitent cu instrumentul lor de acord, date relevante privind cantitățile totale de încărcătură care face obiectul contribuției în temeiul Convenției SPN din 2010 („încărcătura SPN care face obiectul contribuției”), din cursul anului calendaristic anterior, în conformitate cu articolul 20 alineatul (4) din protocol. În acest scop, se solicită statelor să instituie un sistem pentru raportarea încărcăturii SPN care face obiectul contribuției înainte să își exprime acordul de a-și asuma obligații în temeiul Protocolului din 2010.

               (8)

               Articolele 38, 39 și 40 din Convenția SPN din 2010 au incidență asupra legislației secundare a Uniunii privind competența judiciară, recunoașterea și executarea hotărârilor în materie civilă și comercială, astfel cum este formulată în Regulamentul (UE) nr. 1215/2012 al Parlamentului European și al Consiliului (3).

               (9)

               Prin urmare, Uniunea deține competența exclusivă în legătură cu articolele 38, 39 și 40 din Convenția SPN din 2010 în măsura în care convenția respectivă are incidență asupra normelor prevăzute în Regulamentul (UE) nr. 1215/2012.

               (10)

               Schimbul de bune practici între statele membre cu privire la instituirea sistemului de raportare a încărcăturii SPN care face obiectul contribuției ar putea facilita eforturile statelor membre legate de dezvoltarea unui astfel de sistem de raportare.

               (11)

               Astfel cum a fost și cazul Convenției SPN din 1996, în lipsa unei clauze privind organizațiile de integrare economică regională („REIO”), la Protocolul din 2010 pot fi părți numai state suverane. Prin urmare, Uniunea nu poate să ratifice Protocolul din 2010 sau să adere la acesta și, în consecință, nici la Convenția SPN din 2010.

               (12)

               Ratificarea Protocolului din 2010 de către toate statele membre într-un termen dat ar trebui să asigure condiții echitabile la nivelul Uniunii pentru toți actorii vizați de aplicarea Convenției SPN din 2010.

               (13)

               Ținând seama de caracterul internațional al regimului SPN, ar trebui să se urmărească obținerea unor condiții echitabile la nivel global pentru toți actorii vizați de aplicarea Convenției SPN din 2010. Din acest motiv, este nevoie ca Protocolul din 2010 să aibă o acoperire globală.

               (14)

               Prin urmare, statele membre ar trebui să fie autorizate să ratifice sau să adere, după caz, la Protocolul din 2010 în ceea ce privește aspectele legate de cooperarea judiciară în materie civilă în privința cărora Uniunea deține competența exclusivă. Dispozițiile Convenției SPN din 2010 care intră în sfera competențelor conferite Uniunii, altele decât prevederile legate de cooperarea judiciară în materie civilă, vor face obiectul unei decizii adoptate în paralel cu prezenta decizie.

               (15)

               Atunci când ratifică Protocolul din 2010 sau aderă la acesta, statele membre ar trebui să facă o declarație privind recunoașterea și executarea hotărârilor ce intră în domeniul de aplicare al Convenției SPN din 2010.

               (16)

               Regatul Unit și Irlanda au obligații în temeiul Regulamentului (UE) nr. 1215/2012 și, în consecință, iau parte la adoptarea și aplicarea prezentei decizii.

               (17)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale,

         ADOPTĂ PREZENTA DECIZIE:
   Articolul 1
   Statele membre sunt autorizate ca, în interesul Uniunii, să ratifice Protocolul din 2010 sau să adere la acesta, după caz, în ceea ce privește aspectele legate de cooperarea judiciară în materie civilă în privința cărora Uniunea deține competența exclusivă, în condițiile prevăzute în prezenta decizie.
   Articolul 2
   (1)   Statele membre fac eforturi pentru a lua măsurile necesare pentru a depune instrumentele de ratificare a Protocolului din 2010 sau de aderare la acesta într-un termen rezonabil și, în măsura posibilului, până la 6 mai 2021.
   (2)   Statele membre se informează reciproc și informează Consiliul și Comisia în mod corespunzător atunci când intră în funcțiune sistemul de raportare a încărcăturii SPN care face obiectul contribuției.
   (3)   Statele membre depun eforturi pentru a face schimb de bune practici, în special privind sistemul de raportare a încărcăturii SPN care face obiectul contribuției în temeiul Protocolului din 2010.
   Articolul 3
   Atunci când ratifică Protocolul din 2010 sau aderă la acesta, statele membre depun și declarația care figurează în anexa la prezenta decizie.
   Articolul 4
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   Articolul 5
   Prezenta decizie se adresează statelor membre în conformitate cu tratatele.

      Adoptată la Luxemburg, 25 aprilie 2017.

            Pentru Consiliu

            Președintele

         I. BORG

      (1)  Aprobarea din 5 aprilie 2017.

      (2)  Decizia 2002/971/CE a Consiliului din 18 noiembrie 2002 de autorizare a statelor membre să ratifice sau să adere, în interesul Comunității Europene, la Convenția internațională din 1996 privind răspunderea și despăgubirile pentru prejudicii în legătură cu transportul pe mare al substanțelor periculoase și nocive (Convenția HNS), (JO L 337, 13.12.2002, p. 55).

      (3)  Regulamentul (UE) nr. 1215/2012 al Parlamentului European și al Consiliului din 12 decembrie 2012 privind competența judiciară, recunoașterea și executarea hotărârilor în materie civilă și comercială (JO L 351, 20.12.2012, p. 1).

      ANEXĂ
      Declarația care trebuie depusă de statele membre atunci când ratifică Protocolul din 2010 sau aderă la acesta, în conformitate cu articolul 3:

         „Hotărârile privind aspecte care fac obiectul convenției astfel cum a fost modificată prin Protocolul din 2010, pronunțate de o instanță din … (1), sunt recunoscute și executate în …. (2), în conformitate cu normele Uniunii Europene aplicabile în materie (3).
         Hotărârile cu privire la aspecte care fac obiectul convenției astfel cum a fost modificată prin Protocolul din 2010, pronunțate de o instanță din Regatul Danemarcei, sunt recunoscute și executate în … (4), în conformitate cu Acordul între Comunitatea Europeană și Regatul Danemarcei privind competența judiciară, recunoașterea și executarea hotărârilor judecătorești în materie civilă și comercială (5) din 2005.
         Hotărârile cu privire la aspecte care fac obiectul convenției astfel cum a fost modificată prin Protocolul din 2010, pronunțate de o instanță a unui stat terț care își asumă obligații în temeiul Convenției de la Lugano privind competența judiciară, recunoașterea și executarea hotărârilor în materie civilă și comercială din 30 octombrie 2007 (6), sunt recunoscute și executate în … (7) în conformitate cu convenția respectivă.


title: Decizia 2014/742/PESC a Consiliului din 28 octombrie 2014 de abrogare a Poziției comune 2000/696/PESC privind menținerea de măsuri restrictive specifice împotriva dlui Milošević și a persoanelor care îi sunt asociate și de abrogare a Pozițiilor comune aferente 98/240/PESC, 98/326/PESC, 1999/318/PESC și 2000/599/PESC

text:
               29.10.2014

               RO

               Jurnalul Oficial al Uniunii Europene

               L 308/99

         DECIZIA 2014/742/PESC A CONSILIULUI
   din 28 octombrie 2014
   de abrogare a Poziției comune 2000/696/PESC privind menținerea de măsuri restrictive specifice împotriva dlui Milošević și a persoanelor care îi sunt asociate și de abrogare a Pozițiilor comune aferente 98/240/PESC, 98/326/PESC, 1999/318/PESC și 2000/599/PESC
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 10 noiembrie 2000, Consiliul a adoptat Poziția comună 2000/696/PESC (1).

               (2)

               Poziția comună 2000/696/PESC a pus în aplicare dispoziția din Poziția comună 2000/599/PESC a Consiliului (2) potrivit căreia ar trebui menținute măsuri restrictive specifice împotriva dlui Milošević și a persoanelor care îi sunt asociate.

               (3)

               Prin urmare, Poziția comună 2000/696/PESC a revizuit măsurile restrictive prevăzute în Pozițiile comune 98/240/PESC (3), 98/326/PESC (4) și 1999/318/PESC (5) ale Consiliului pentru a menține numai acele prevederi restrictive împotriva dlui Milošević și a persoanelor care îi sunt asociate.

               (4)

               Domnul Milošević și persoanele care îi sunt asociate nu mai reprezintă o amenințare la adresa consolidării democrației și, prin urmare, nu mai există niciun motiv pentru care să se continue aplicarea măsurilor restrictive respective.

               (5)

               Prin urmare, Pozițiile comune 98/240/PESC, 98/326/PESC, 1999/318/PESC, 2000/599/PESC și 2000/696/PESC ar trebui abrogate,

         ADOPTĂ PREZENTA DECIZIE:
   Articolul 1
   Pozițiile comune 98/240/PESC, 98/326/PESC, 1999/318/PESC, 2000/599/PESC și 2000/696/PESC se abrogă.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Luxemburg, 28 octombrie 2014.

            Pentru Consiliu

            Președintele

         G. L. GALLETTI

      (1)  Poziția comună 2000/696/PESC din 10 noiembrie 2000 privind menținerea de măsuri restrictive specifice împotriva dlui Milošević și a persoanelor care îi sunt asociate (JO L 287, 14.11.2000, p. 1).

      (2)  Poziția comună 2000/599/PESC a Consiliului din 9 octombrie 2000 privind sprijinul acordat unei Republici Federale Iugoslavia (RFI) democratice și ridicarea imediată a unor măsuri restrictive (JO L 261, 14.10.2000, p. 1).

      (3)  Poziția comună 98/240/PESC din 19 martie 1998 definită de Consiliu în temeiul articolului J.2 din Tratatul privind Uniunea Europeană, referitoare la măsurile restrictive împotriva Republicii Federale Iugoslavia (JO L 95, 27.3.1998, p. 1).

      (4)  Poziția comună 98/326/PESC din 7 mai 1998 definită de Consiliu în temeiul articolului J.2 din Tratatul privind Uniunea Europeană, referitoare la înghețarea fondurilor deținute în străinătate de guvernele Republicii Federale Iugoslavia și Serbiei (JO L 143, 14.5.1998, p. 1).

      (5)  Poziția comună 1999/318/PESC din 10 mai 1999 adoptată de Consiliu în temeiul articolului 15 din Tratatul privind Uniunea Europeană, referitoare la măsurile restrictive suplimentare împotriva Republicii Federale Iugoslavia (JO L 123, 13.5.1999, p. 1).


title: 2013/759/UE: Decizia Consiliului din 12 decembrie 2013 privind măsuri tranzitorii referitoare la gestionarea FED între 1 ianuarie 2014 și intrarea în vigoare a celui de al 11-lea Fond european de dezvoltare

text:
               14.12.2013

               RO

               Jurnalul Oficial al Uniunii Europene

               L 335/48

         DECIZIA CONSILIULUI
   din 12 decembrie 2013
   privind măsuri tranzitorii referitoare la gestionarea FED între 1 ianuarie 2014 și intrarea în vigoare a celui de al 11-lea Fond european de dezvoltare
   (2013/759/UE)
   CONSILIUL UNIUNII EUROPENE,
   având în vedere Tratatul privind Uniunea Europeană și Tratatul privind funcționarea Uniunii Europene,
   având în vedere Acordul de parteneriat între statele din Africa, zona Caraibilor și Pacific (ACP), pe de o parte, și Comunitatea Europeană și statele sale membre, pe de altă parte, semnat la Cotonou la 23 iunie 2000,
   având în vedere Decizia 2001/822/CE a Consiliului din 27 noiembrie 2001 privind asocierea țărilor și teritoriilor de peste mări la Comunitatea Europeană („decizie de asociere peste mări”) (1),
   având în vedere Acordul intern dintre reprezentanții guvernelor statelor membre, reuniți în cadrul Consiliului, privind finanțarea ajutoarelor comunitare în baza cadrului financiar multianual pentru perioada 2008-2013 în conformitate cu Acordul de parteneriat ACP-CE și privind alocarea de asistență financiară pentru țările și teritoriile de peste mări cărora li se aplică dispozițiile părții a patra din Tratatul CE (2) („Acordul intern privind cel de al 10-lea FED”), în special articolul 1 alineatul (5),
   având în vedere propunerea Comisiei Europene,
   întrucât:

               (1)

               Articolul 1 alineatul (5) din Acordul intern privind cel de al 10-lea FED prevede că fondurile celui de al 10-lea FED nu mai sunt angajate după data de 31 decembrie 2013, cu excepția cazului în care Consiliul, hotărând în unanimitate, emite o decizie în sens contrar, la propunerea Comisiei.

               (2)

               Punctul 5 din anexa Ib (Cadrul financiar multianual pentru perioada 2008-2013) la Acordul de parteneriat ACP-UE prevede că fondurile aferente celui de al 10-lea FED, cu excepția sumelor alocate Facilității de investiții, excluzând subvențiile la rata dobânzii aferente acestora, nu mai sunt angajate după 31 decembrie 2013, cu excepția cazului în care Consiliul, hotărând în unanimitate, emite o decizie în sens contrar, la propunerea Comisiei.

               (3)

               Articolul 1 alineatul (2) din anexa II Aa la Decizia de asociere peste mări prevede că fondurile celui de al 10-lea FED nu mai sunt angajate după 31 decembrie 2013, cu excepția cazului în care Consiliul, hotărând în unanimitate, emite o decizie în sens contrar, la propunerea Comisiei.

               (4)

               Articolul 13 alineatul (3) din Acordul intern privind cel de al 10-lea FED prevede că acesta se încheie pentru aceeași durată ca și cadrul financiar multianual al Acordului de parteneriat ACP-EU și că rămâne în vigoare atât timp cât este necesar pentru executarea integrală a tuturor operațiunilor finanțate în temeiul Acordului de parteneriat ACP-EU, al Deciziei de asociere peste mări și al cadrului financiar multianual respectiv.

               (5)

               Organizarea și funcționarea Serviciului European de Acțiune Externă sunt descrise în Decizia 2010/427/UE a Consiliului (3).

               (6)

               Intrarea în vigoare a celui de al 11-lea FED poate fi amânată pentru o dată ulterioară datei de 1 ianuarie 2014. Prin urmare, este oportun să se prevadă măsuri tranzitorii („facilitate de tranziție”) destinate să asigure disponibilitatea fondurilor pentru cooperarea cu țările ACP și cu țările și teritoriile de peste mări (TTPM), precum și pentru cheltuielile de sprijin, între ianuarie 2014 și data intrării în vigoare a Acordului intern privind al 11-lea FED, care să fie finanțate din soldurile și fondurile dezangajate provenite din cel de al 10-lea FED și din alte FED anterioare,

         ADOPTĂ PREZENTA DECIZIE:
   Articolul 1
   Până la intrarea în vigoare a Acordului intern privind cel de al 11-lea FED, măsurile tranzitorii sub forma programelor de acțiune, a măsurilor individuale și a măsurilor speciale destinate partenerilor ACP, a deciziilor de finanțare în sprijinul TTPM și a programelor de acțiune specifice pentru cheltuielile de sprijin sunt finanțate dintr-o facilitate de tranziție, alcătuită din soldurile neangajate ale FED anterioare și din fondurile dezangajate din proiectele sau programele aferente FED respective. De asemenea, această facilitate de tranziție poate avea ca obiect granturi destinate finanțării subvenționărilor ratei dobânzii și a asistenței tehnice aferente proiectelor, granturi care sunt alocate Băncii Europene de Investiții, în conformitate cu articolele 1, 2 și 4 din anexa II la Acordul de parteneriat ACP-UE și cu Decizia de asociere peste mări. Aceste măsuri de finanțare de tranziție vizează facilitarea punerii în aplicare a documentelor de programare și răspunsul la necesitățile de ajutor de urgență.
   Fondurile angajate în cadrul facilității de tranziție respective sunt justificate în cadrul celui de-al 11-lea FED. Contribuțiile statelor membre, prevăzute la articolul 1 alineatul (2) litera (a) din acordurile interne privind cel de al 8-lea, cel de al 9-lea și cel de al 10-lea FED, sunt reduse în mod proporțional după intrarea în vigoare a Acordului intern privind cel de al 11-lea FED.
   Articolul 2
   În vederea punerii în aplicare a facilității de tranziție se aplică Regulamentul (CE) nr. 617/2007 al Consiliului (4), precum și Regulamentul (CE) nr. 215/2008 al Consiliului (5).
   Articolul 3
   Aplicarea prezentei decizii este în conformitate cu Decizia 2010/427/UE.
   Articolul 4
   Prezenta decizie intră în vigoare la data publicării în Jurnalul Oficial al Uniunii Europene.
   Se aplică de la 1 ianuarie 2014 până la intrarea în vigoare a Acordului intern privind cel de al 11-lea FED.

      Adoptată la Bruxelles, 12 decembrie 2013.

            Pentru Consiliu

            Președintele

         C. ASHTON

      (1)  JO L 314, 30.11.2001, p. 1.

      (2)  JO L 247, 9.9.2006, p. 32.

      (3)  Decizia 2010/427/UE a Consiliului din 26 iulie 2010 privind organizarea și funcționarea Serviciului European de Acțiune Externă (JO L 201, 3.8.2010, p. 30).

      (4)  Regulamentul (CE) nr. 617/2007 al Consiliului din 14 mai 2007 privind punerea în aplicare a celui de al zecelea Fond european de dezvoltare în cadrul Acordului de parteneriat ACP-CE (JO L 152, 13.6.2007, p. 1).

      (5)  Regulamentul (CE) nr. 215/2008 al Consiliului din 18 februarie 2008 privind regulamentul financiar aplicabil celui de al zecelea Fond european de dezvoltare (JO L 78, 19.3.2008, p. 1).


title: Decizia (UE) 2015/105 a Consiliului din 14 aprilie 2014 privind semnarea în numele Uniunii și aplicarea provizorie a unui protocol la Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Azerbaidjan, pe de altă parte, referitor la un acord-cadru între Uniunea Europeană și Republica Azerbaidjan privind principiile generale de participare a Republicii Azerbaidjan la programele Uniunii

text:
               24.1.2015

               RO

               Jurnalul Oficial al Uniunii Europene

               L 19/2

         DECIZIA (UE) 2015/105 A CONSILIULUI
   din 14 aprilie 2014
   privind semnarea în numele Uniunii și aplicarea provizorie a unui protocol la Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Azerbaidjan, pe de altă parte, referitor la un acord-cadru între Uniunea Europeană și Republica Azerbaidjan privind principiile generale de participare a Republicii Azerbaidjan la programele Uniunii
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 212, coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 18 iunie 2007, Consiliul a autorizat Comisia să negocieze un protocol la Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Azerbaidjan, pe de altă parte (1), referitor la un acord-cadru între Uniunea Europeană și Republica Azerbaidjan privind principiile generale de participare a Republicii Azerbaidjan la programele Uniunii („protocolul”).

               (2)

               Negocierile au fost încheiate.

               (3)

               Obiectivul protocolului îl constituie stabilirea normelor financiare și tehnice care să permită Republicii Azerbaidjan să participe la anumite programe ale Uniunii. Cadrul orizontal instituit de protocol constituie o măsură de cooperare economică, financiară și tehnică, care permite accesul la asistență, în special la asistență financiară, care urmează a fi furnizată de către Uniune în temeiul programelor. Cadrul respectiv se aplică numai programelor pentru care actele juridice constitutive relevante prevăd posibilitatea participării Republicii Azerbaidjan. Prin urmare, semnarea și aplicarea provizorie a protocolului nu presupun exercitarea de competențe în cadrul diferitelor politici sectoriale urmărite de programe, care sunt exercitate la stabilirea programelor.

               (4)

               Protocolul ar trebui semnat în numele Uniunii și ar trebui aplicat cu titlu provizoriu, până la finalizarea procedurilor necesare pentru încheierea acestuia,

         ADOPTĂ PREZENTA DECIZIE:
   Articolul 1
   Prin prezenta decizie, se autorizează semnarea, în numele Uniunii, a protocolului la Acordul de parteneriat și cooperare dintre Comunitățile Europene și statele membre ale acestora, pe de o parte, și Republica Azerbaidjan, pe de altă parte, referitor la un acord-cadru între Uniunea Europeană și Republica Azerbaidjan privind principiile generale de participare a Republicii Azerbaidjan la programele Uniunii (denumit în continuare „protocolul”), sub rezerva încheierii protocolului.
   Textul protocolului se anexează la prezenta decizie.
   Articolul 2
   Prin prezenta decizie, președintele Consiliului este autorizat să desemneze persoana sau persoanele împuternicite să semneze protocolul în numele Uniunii.
   Articolul 3
   Prezentul protocol se aplică, cu titlu provizoriu, de la data semnării acestuia (2), până la finalizarea procedurilor necesare pentru încheierea sa.
   Articolul 4
   Prezenta decizie intră în vigoare la data adoptării.

      Adoptată la Luxemburg, 14 aprilie 2014.

            Pentru Consiliu

            Președintele

         C. ASHTON

      (1)  JO L 246, 17.9.1999, p. 3.

      (2)  Data semnării protocolului se va publica în Jurnalul Oficial al Uniunii Europene de către Secretariatul General al Consiliului.


title: Decizia (UE) 2016/1742 a Consiliului din 20 septembrie 2016 privind încheierea, în numele Uniunii Europene, a Acordului dintre Uniunea Europeană și Regatul Tonga privind exonerarea de obligația de a deține viză de scurtă ședere

text:
               30.9.2016

               RO

               Jurnalul Oficial al Uniunii Europene

               L 264/23

         DECIZIA (UE) 2016/1742 A CONSILIULUI
   din 20 septembrie 2016
   privind încheierea, în numele Uniunii Europene, a Acordului dintre Uniunea Europeană și Regatul Tonga privind exonerarea de obligația de a deține viză de scurtă ședere
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (6) al doilea paragraf litera (a) punctul (v),
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Comisia a negociat, în numele Uniunii Europene, un acord cu Regatul Tonga privind exonerarea de obligația de a deține viză de scurtă ședere (denumit în continuare „acordul”).

               (2)

               În conformitate cu Decizia (UE) 2015/2226 a Consiliului (2), acordul a fost semnat și se aplică cu titlu provizoriu de la 21 noiembrie 2015.

               (3)

               Acordul instituie un Comitet mixt de experți de gestionare a acordului. Uniunea este reprezentată în cadrul respectivului Comitet mixt de către Comisie, care ar trebui să fie asistată de reprezentanți ai statelor membre.

               (4)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (5)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, nu îi revin obligații în temeiul acesteia și aceasta nu i se aplică.

               (6)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul dintre Uniunea Europeană și Regatul Tonga privind exonerarea de obligația de a deține viză de scurtă ședere.
   Articolul 2
   Președintele Consiliului procedează, în numele Uniunii, la notificarea prevăzută la articolul 8 alineatul (1) din acord (5).
   Articolul 3
   Comisia, asistată de reprezentanți ai statelor membre, reprezintă Uniunea în cadrul Comitetului mixt de experți instituit în temeiul articolului 6 din acord.
   Articolul 4
   Prezenta decizie intră în vigoare la data adoptării.

      Adoptată la Bruxelles, 20 septembrie 2016.

            Pentru Consiliu

            Președintele

         I. KORČOK

      (1)  Aprobarea din 8 iunie 2016 (nepublicată încă în Jurnalul Oficial).

      (2)  Decizia (UE) 2015/2226 a Consiliului din 26 octombrie 2015 privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Regatul Tonga privind exonerarea de obligația de a deține viză de scurtă ședere (JO L 317, 3.12.2015, p. 1).

      (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (5)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.


title: Decizia Consiliului din 18 ianuarie 2005 privind normele de funcționare a comitetului prevăzut la articolul 3 alineatul (3) din anexa I la Protocolul privind Statutul Curții de Justiție

text:
Anunţ juridic important

|

32005D0049

Official Journal L 021 , 25/01/2005 P. 0013 - 0014 Official Journal L 159 , 13/06/2006 P. 0070 - 0071

		20050118Decizia Consiliuluidin 18 ianuarie 2005privind normele de funcționare a comitetului prevăzut la articolul 3 alineatul (3) din anexa I la Protocolul privind Statutul Curții de Justiție(2005/49/CE, Euratom)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Tratatul de instituire a Comunității Europene a Energiei Atomice,având în vedere Protocolul privind Statutul Curții de Justiție, astfel cum a fost modificat prin Decizia 2004/752/CE, Euratom a Consiliului din 2 noiembrie 2004 de instituire a Tribunalului Funcției Publice al Uniunii Europene [1] și, în special, articolul 3 alineatul (3) din anexa 1 la acesta,având în vedere recomandarea președintelui Curții de Justiție din 2 decembrie 2004,întrucât:(1) Articolul 3 alineatul (3) din anexa I la Protocolul privind Statutul Curții de Justiție prevede constituirea unui comitet compus din șapte persoane alese dintre foști membri ai Curții de Justiție și ai Tribunalului de Primă Instanță și juriști cu competență recunoscută.(2) În temeiul articolului 3 alineatul (3) menționat anterior, normele de funcționare a acestui comitet sunt stabilite de către Consiliu, care hotărăște cu majoritate calificată la recomandarea președintelui Curții de Justiție. Acestă dispoziție ar trebui pusă în aplicare,DECIDE:Articolul 1Normele de funcționare a comitetului prevăzut la articolul 3 alineatul (3) din anexa I la Protocolul privind Statutul Curții de Justiție sunt stabilite în anexa la prezenta decizie.Articolul 2Prezenta decizie produce efecte începând din ziua următoare datei publicării în Jurnalul Oficial al Uniunii Europene.Adoptată la Bruxelles, 18 ianuarie 2005.Pentru ConsiliuPreședinteleJ.-C. Juncker[1] JO L 333, 9.11.2004, p. 7.--------------------------------------------------20050118ANEXĂNorme de funcționare a comitetului prevăzut la articolul 3 alineatul (3) din anexa I la Protocolul privind Statutul Curții de Justiție1. Comitetul este format din șapte persoane alese dintre foști membri ai Curții de Justiție și ai Tribunalului de Primă Instanță și juriști cu competență recunoscută.2. Aceste persoane sunt numite pentru o perioadă de patru ani. La încheierea perioadei respective, acestea pot fi numite din nou.3. Comitetul este prezidat de unul dintre membrii săi, desemnat în acest sens de către Consiliu.4. Secretariatul General al Consiliului asigură secretariatul comitetului. Acesta furnizează susținerea administrativă necesară pentru activitatea comitetului, inclusiv traducerea de documente.5. Reuniunile comitetului sunt valide în cazul în care cel puțin cinci dintre membrii săi sunt prezenți.Comitetul adoptă deciziile cu majoritate simplă. În caz de egalitate de voturi, cel al președintelui este decisiv.6. Membrii comitetului cărora li se cere să se deplaseze de la locul de reședință pentru a-și exercita atribuțiile beneficiază de rambursarea cheltuielilor lor și de o indemnizație, în condițiile prevăzute la articolul 6 din Regulamentele nr. 422/67/CEE și nr. 5/67/Euratom ale Consiliului privind stabilirea indemnizațiilor președintelui și ale membrilor Comisiei, ale președintelui, ale judecătorilor, ale avocaților generali și ale grefierului Curții de Justiție, precum și ale președintelui, ale membrilor și ale grefierului Tribunalului de Primă Instanță [1].[1] JO 187, 8.8.1967, p. 1. Regulament, astfel cum a fost modificat ultima dată prin Regulamentul (CE, Euratom) nr. 1292/2004 (JO L 243, 15.7.2004, p. 23).--------------------------------------------------


title: Decizia 2013/659/PESC a Consiliului din 15 noiembrie 2013 de modificare a Deciziei 2010/231/PESC privind adoptarea de măsuri restrictive împotriva Somaliei

text:
               16.11.2013

               RO

               Jurnalul Oficial al Uniunii Europene

               L 306/15

         DECIZIA 2013/659/PESC A CONSILIULUI
   din 15 noiembrie 2013
   de modificare a Deciziei 2010/231/PESC privind adoptarea de măsuri restrictive împotriva Somaliei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 26 aprilie 2010, Consiliul a adoptat Decizia 2010/231/PESC (1) privind adoptarea de măsuri restrictive împotriva Somaliei și de abrogare a Poziției comune 2009/138/PESC.

               (2)

               La 24 iulie 2013, Consiliul de Securitate al Organizației Națiunilor Unite a adoptat Rezoluția 2111 (2013), modificând prin aceasta embargoul asupra armelor impus de punctul 5 din Rezoluția 733 (1992) și dezvoltat de punctele 1 și 2 din Rezoluția 1425 (2002), punctul 12 din Rezoluția 1846 (2008), punctul 11 din Rezoluția 1851 (2008) și punctele 33-38 din Rezoluția 2093 (2013).

               (3)

               Decizia 2010/231/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2010/231/PESC a Consiliului se modifică după cum urmează:

               1.

               Articolul 1 alineatul (3) se înlocuiește cu următorul text:
               „(3)   Alineatele (1) și (2) nu se aplică:

                           (a)

                           furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică, financiară și de altă natură, precum și de instruire în legătură cu activitățile militare, destinate exclusiv sprijinirii personalului Organizației Națiunilor Unite sau utilizării de către acesta, inclusiv a Misiunii de asistență a Organizației Națiunilor Unite în Somalia (UNSOM);

                           (b)

                           furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică, financiară și de altă natură, precum și de instruire în legătură cu activitățile militare, destinate exclusiv sprijinirii Misiunii Uniunii Africane în Somalia (AMISOM) sau utilizării de către aceasta;

                           (c)

                           furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică, financiară și de altă natură, destinate exclusiv sprijinirii partenerilor strategici ai AMISOM sau utilizării de către aceștia, care își desfășoară activitatea exclusiv în baza Conceptului strategic al Uniunii Africane din 5 ianuarie 2012 (sau a conceptelor strategice ulterioare ale UA) și în cooperare și coordonare cu AMISOM;

                           (d)

                           furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică, financiară și de altă natură, precum și de instruire în legătură cu activitățile militare, destinate exclusiv sprijinirii Misiunii de instruire a Uniunii Europene (EUTM) în Somalia sau utilizării de către aceasta;

                           (e)

                           furnizării, vânzării sau transferului de armament și materiale conexe de orice tip și furnizării directe sau indirecte de consultanță tehnică, financiară și de alt tip de asistență destinate exclusiv utilizării de către statele membre sau de către organizații internaționale, regionale și subregionale care întreprind acțiuni pentru reprimarea actelor de piraterie și de jaf armat pe mare în largul coastelor Somaliei, la cererea Guvernului Federal al Somaliei, notificată în prealabil Secretarului General, și cu condiția ca orice măsură întreprinsă să fie în conformitate cu dispozițiile aplicabile ale dreptului internațional umanitar și ale legislației internaționale referitoare la drepturile omului;

                           (f)

                           furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică, financiară și de altă natură, precum și de instruire în legătură cu activitățile militare destinate exclusiv dezvoltării forțelor de securitate ale Guvernului Federal al Somaliei și asigurării securității poporului somalez, cu excepția situațiilor legate de furnizarea articolelor prevăzute în anexa II, în cazul în care a fost efectuată o notificare către Comitetul de sancțiuni cu cel puțin cinci zile înainte, în conformitate cu punctele 14 și 15 din RCSONU 2111 (2013), inclusiv, dacă este cazul, astfel cum se prevede la alineatul (4) din prezentul articol;

                           (g)

                           furnizării, vânzării sau transferului de armament și materiale conexe de orice tip prevăzute în anexa II către Guvernul Federal al Somaliei, conform aprobărilor prealabile ale Comitetului de sancțiuni acordate de la caz la caz;

                           (h)

                           furnizării, vânzării sau transferului de îmbrăcăminte de protecție, inclusiv veste antiglonț și căști militare, exportate temporar în Somalia de către personalul ONU, reprezentanții presei, personalul umanitar, personalul de asistență pentru dezvoltare și personalul asociat, exclusiv pentru uzul personal al acestora;

                           (i)

                           furnizării, vânzării sau transferului de material militar neletal destinat exclusiv unor scopuri umanitare sau de protecție, notificate Comitetului de sancțiuni cu cinci zile înainte, exclusiv pentru informarea acestuia, de către statul sau organizația internațională, regională sau subregională furnizoare;

                           (j)

                           furnizării, vânzării sau transferului de armament și materiale conexe de orice tip și furnizării directe sau indirecte de asistență tehnică, financiară și de altă natură, precum și de instruire în legătură cu activitățile militare, de către statele membre sau de către organizații internaționale, regionale și subregionale, destinate exclusiv sprijinirii dezvoltării instituțiilor somaleze din domeniul securității, în absența unei decizii negative din partea Comitetului de sancțiuni în termen de cinci zile lucrătoare de la primirea notificării privind acordarea asistenței respective din partea statului membru sau a organizației internaționale, regionale sau subregionale furnizoare.”

               2.

               Titlul anexei II se înlocuiește cu următorul text:
               „Lista articolelor menționate la articolul 1 alineatul (3) literele (f) și (g)”.

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 15 noiembrie 2013.

            Pentru Consiliu

            Președintele

         R. ŠADŽIUS

      (1)  JO L 105, 27.4.2010, p. 17.


title: 2010/795/UE: Decizia Consiliului din 14 decembrie 2010 privind modificarea regulamentului de procedură al Consiliului

text:
               22.12.2010

               RO

               Jurnalul Oficial al Uniunii Europene

               L 338/47

         DECIZIA CONSILIULUI
   din 14 decembrie 2010
   privind modificarea regulamentului de procedură al Consiliului
   (2010/795/UE)
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Tratatul privind funcționarea Uniunii Europene, în special articolul 240 alineatul (3),
   având în vedere articolul 2 alineatul (2) din anexa III la regulamentul de procedură al Consiliului (1),
   întrucât:

               (1)

               Articolul 3 alineatul (3) paragraful al patrulea din Protocolul (nr. 36) privind dispozițiile tranzitorii anexat tratatelor prevede că, până la 31 octombrie 2014, atunci când trebuie adoptat un act de către Consiliu cu majoritate calificată și în cazul în care un membru al Consiliului solicită acest lucru, se verifică dacă statele membre care constituie majoritatea calificată reprezintă cel puțin 62 % din populația totală a Uniunii, calculată în conformitate cu cifrele referitoare la populație stabilite la articolul 1 din anexa III la regulamentul de procedură al Consiliului (denumit în continuare „regulamentul de procedură”).

               (2)

               Articolul 2 alineatul (2) din anexa III la regulamentul de procedură prevede că, cu începere de la data de 1 ianuarie a fiecărui an, Consiliul, în conformitate cu datele disponibile Biroului Statistic al Uniunii Europene la data de 30 septembrie a anului precedent, modifică cifrele stabilite la articolul 1 din anexa menționată.

               (3)

               Prin urmare, regulamentul de procedură trebuie modificat în consecință pentru anul 2011,

         ADOPTĂ PREZENTA DECIZIE:
   Articolul 1
   Textul articolul 1 din anexa III la regulamentul de procedură se înlocuiește cu următorul text:

      „Articolul 1
      În scopul aplicării articolului 16 alineatul (5) din TUE și a articolului 3 alineatele (3) și (4) din Protocolul (nr. 36) privind dispozițiile tranzitorii, populația totală a fiecărui stat membru, pentru perioada 1 ianuarie 2011-31 decembrie 2011, este următoarea:

                  Stat membru

                  Populație
                  (× 1 000)

                  Germania

                  81 802,3

                  Franța

                  64 714,1

                  Regatul Unit

                  62 008,0

                  Italia

                  60 340,3

                  Spania

                  45 989,0

                  Polonia

                  38 167,3

                  România

                  21 462,2

                  Țările de Jos

                  16 575,0

                  Grecia

                  11 305,1

                  Belgia

                  10 827,0

                  Portugalia

                  10 637,7

                  Republica Cehă

                  10 506,8

                  Ungaria

                  10 014,3

                  Suedia

                  9 340,7

                  Austria

                  8 375,3

                  Bulgaria

                  7 563,7

                  Danemarca

                  5 534,7

                  Slovacia

                  5 424,9

                  Finlanda

                  5 351,4

                  Irlanda

                  4 467,9

                  Lituania

                  3 329,0

                  Letonia

                  2 248,4

                  Slovenia

                  2 047,0

                  Estonia

                  1 340,1

                  Cipru

                  803,1

                  Luxemburg

                  502,1

                  Malta

                  413,0

                  Total

                  501 090,4

                  prag (62 %)

                  310 676,1”

   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   Prezenta decizie se aplică de la 1 ianuarie 2011.

      Adoptată la Bruxelles, 14 decembrie 2010.

            Pentru Consiliu

            Președintele

         S. VANACKERE

      (1)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia (UE) 2015/798 a Consiliului din 11 mai 2015 de autorizare a Comisiei Europene să negocieze, în numele Uniunii Europene, modificările la Convenția de la Viena privind protecția stratului de ozon și la Protocolul de la Montreal privind substanțele care epuizează stratul de ozon

text:
               22.5.2015

               RO

               Jurnalul Oficial al Uniunii Europene

               L 127/19

         DECIZIA (UE) 2015/798 A CONSILIULUI
   din 11 mai 2015
   de autorizare a Comisiei Europene să negocieze, în numele Uniunii Europene, modificările la Convenția de la Viena privind protecția stratului de ozon și la Protocolul de la Montreal privind substanțele care epuizează stratul de ozon
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 192 alineatul (1) și articolul 218 alineatele (3) și (4),
   având în vedere recomandarea Comisiei Europene,
   întrucât Comisia ar trebui să fie autorizată să negocieze, în numele Uniunii, modificările la Convenția de la Viena privind protecția stratului de ozon (1) și la Protocolul de la Montreal privind substanțele care epuizează stratul de ozon (2),
   ADOPTĂ PREZENTA DECIZIE:
   Articolul 1
   Comisia este autorizată să negocieze, în numele Uniunii, în privința aspectelor care țin de competențele Uniunii și în privința cărora Uniunea a adoptat norme, modificări la Convenția de la Viena privind protecția stratului de ozon și la Protocolul de la Montreal privind substanțele care epuizează stratul de ozon în cadrul conferinței părților la respectiva convenție și al reuniunilor părților la respectivul protocol în 2015 și 2016.
   Articolul 2
   (1)   Comisia desfășoară negocierile în consultare cu comitetul special desemnat de Consiliu și în conformitate cu directivele de negociere ale Consiliului prevăzute în addendumul la prezenta decizie.
   (2)   Consiliul poate revizui în orice moment respectivele directive de negociere. În acest sens, Comisia informează Consiliul cu privire la rezultatul negocierilor după fiecare sesiune de negocieri și, după caz, la orice problemă care ar putea apărea în cursul negocierilor.
   Articolul 3
   În măsura în care obiectul modificărilor menționate la articolul 1 ține de domenii de competență partajată a Uniunii și a statelor membre, Comisia și statele membre cooperează strâns în cursul procesului de negociere pentru a asigura o reprezentare internațională unitară a Uniunii și a statelor sale membre.
   Articolul 4
   Prezenta decizie se adresează Comisiei.

      Adoptată la Bruxelles, 11 mai 2015.

            Pentru Consiliu

            Președintele

         J. DŪKLAVS

      (1)  JO L 297, 31.10.1988, p. 10.

      (2)  JO L 297, 31.10.1988, p. 21.